“Minu Ahvenamaa” esitlus Tallinnas
Neljapäeval, 19. mail kell 18 esitleme Viru keskuse Rahva Raamatus Janne Kütimaa “Minu Ahvenamaad”. Peale autori saab sõna ka raamatu toimetaja Terje Metsavas.
Ahvenamaa on unikaalne oma enam kui kuue tuhande saare ja saarekese poolest. Saarestiku rahu ja vaikus on lummavad ning inimesed helded ja tarmukad. Punased rabakivikaljud, lõputu avarus ja kohalike julgustav ütlus „kõik saab korda!“ on meeltes ka siis, kui olen sealt linnamelu keskele naasnud.
Ahvenamaa maitsetega toetavad Grannas Äppel, Skärgårdsbröd ja Ålands Mejeriet.
Esitluspäeval on raamat esitluspoes müügil 10% soodsama hinnaga.